cyanic-selkie/wikianc huggingface dataset:
Dakota Access Pipeline
Historia
4. huhtikuuta putkesta pääsi ölyä vuotamaan 320 litraa öljynpumppaamolla Crandonin pohjoispuolella Etelä-Dakotassa. Luonnolle ei koitunut haittaa.
Mikään vuodoista ei ylittänyt 800 litraa (210 gallonaa), jota öljyputkien ja vaarallisten materiaalien turvallisuudesta vastaava virasto pitää "merkittävän" vuodon rajana.
Putki otettiin virallisesti käyttöön 1. kesäkuuta 2017.
Neljä pohjois- ja etelädakotalaista sioux-heimoa jatkoi oikeudenkäyntiä liittovaltion tuomioistuimessa Washingtonissa sulkeakseen putken.
Jakke
Jakke on suomalainen miehen etunimi. Se on Jaakon, Jaakobin, Jaakopin, Jakobin, Jarmon ja Joukon puhuttelumuoto, jota nykyään käytetään myös itsenäisenä, virallisena etunimenä. Digi- ja väestötietoviraston mukaan Suomessa on lokakuuhun 2021 mennessä tilastoitu noin 120–130 Jakke-nimistä miestä.
Moduuli
Moduuli on itsenäinen osa, jollaisista voidaan koota erilaisia kokonaisuuksia. Moduuleista koostuva kokonaisuus on modulaarinen.
José María Montes
José María Montes (22. maaliskuuta 1920 – 2. syyskuuta 2011) oli argentiinalainen roomalaiskatolinen piispa. Hänet vihittiin papiksi La Platan arkkihiippakuntaan 20. joulukuuta 1958 ja nimitettiin sen vihkipiispaksi sekä Lamdian titulaaripiispaksi 15. kesäkuuta 1978. Montesin konsekroi piispaksi Octavio Nicolás Derisin ja Antonio Quarracinon avustama Antonio José Plaza 15. elokuuta 1978.
Montes sai 19. tammikuuta 1983 nimityksen Chascomúsin hiippakunnan piispaksi, ja hänet asetettiin tähän virkaan 8. maaliskuuta 1983. Montes jäi eläkkeelle 3. heinäkuuta 1996.
Ferenc Herczeg
Ferenc Herczeg (22. syyskuuta 1863 Versec (nyk. Vršac) – 24. helmikuuta 1954 Budapest ) oli unkarilainen kirjailija.
Herczeg oli aikansa parhaimpia unkarilaisia kirjailijoita. Hän harjoitti aluksi juridisia opintoja Budapestin yliopistossa, mutta siirtyi pian kaunokirjalliselle alalle. Hän oli vuosina 1895–1900 valtiopäivämies. Hän on julkaissut suosittuja romaaneja ja novelleja, muun muassa novellikokoelman Mutamur(1892), A Gyurkovics leányok (1893, myös suomeksi: Gyurkovicsin tytöt), A Gyurkovics fiuk (Gyurkovicsin pojat 1895), Szabolcs házassága (Szabolcsin avioliitto 1896), Pogányok (Pakanoita 1902), sekä draamoja, joista mainittavia ovat A dolovai nábob leánya (Dolovan nabobin tytär 1893) sekä Bizáncz (Bysantti 1904).
Suomennetut teokset
Yhteisniteet:
Herczegin proosaa on julkaistu myös seuraavissa kokoelmissa:
Kristen Stewart
Ura
Stewart aloitti uransa näyttelijänä kahdeksanvuotiaana, kun eräs kykyjenetsijä näki hänen esiintyvän koulunsa joulunäytelmässä. Tämän jälkeen Stewart alkoi kiertää koe-esiintymisissä. Hän teki debyyttinsä avustajana Disney Channelin tv-elokuvassa The Thirteenth Year. Vuonna 2001 hän esiintyi hieman isommassa roolissa elokuvassa Tulevaisuus on huomenna. Läpimurtonsa Stewart teki vuonna 2002 trillerielokuvassa Panic Room, jossa hän esiintyi yhdessä Jodie Fosterin kanssa. Hän esitti Fosterin näyttelemän äidin diabetesta sairastavaa tytärtä ja sai osastaan myönteistä palautetta.
Panic Roomin jälkeen Stewart sai roolin toisesta trillerielokuvasta Cold Creek Manor ja teki ensimmäisen pääroolinsa elokuvassa Operaatio: Luvaton. Tämän jälkeen Stewart sai roolin elokuvasta Alakynnessä. Vuonna 2004 hän näytteli pääosan televisioelokuvassa Melindan salaisuus, josta hän jälleen sai kehuja kriitikoilta. Vuonna 2005 Stewart esiintyi fantasia-seikkailu-elokuvassa Zathura – avaruusseikkailu. Seuraavana vuonna hän näytteli elokuvissa Fierce People ja ''Pahan sanansaattajat'.
Stipe Drviš
Stipe Drviš, tunnetaan Saksassa nimellä Stipe Drews (s. 8. kesäkuuta 1973 Makarska), on kroatialainen ammattilaisnyrkkeilijä ja WBA-liiton raskaan keskisarjan entinen maailmanmestari.
Kristen Stewart
Ura
Vuonna 2007 Stewart esiintyi romanttisessa draamassa In the Land of Women, jossa hän esitti teini-ikäistä tyttöä nimeltä Lucy Hardwicke. Samana vuonna Stewart oli mukana elokuvassa Erämaan armoille, missä hän myös lauloi. Erämaan armoille -elokuvan jälkeen hän teki cameoroolin elokuvassa Jumper ja oli mukana elokuvissa What Just Happened, joka sai ensi-iltansa lokakuussa 2008, ja The Cake Eaters, jota ei näytetty elokuvateattereissa ollenkaan. Se esitettiin kuitenkin elokuvafestivaaleilla.
Vuonna 2007 Stewart valittiin esittämään Bella Swania yhdysvaltalaisen kirjailijan Stephenie Meyerin kirjoittaman Houkutus-kirjasarjan samannimiseen ensimmäiseen osaan perustuvassa elokuvassa Twilight – Houkutus (2008). Hänen vastanäyttelijänään oli Robert Pattinson, joka esittää Bellan ihastusta Edward Cullenia. Elokuvasta tuli suuri taloudellinen menestys sen tuottaessa yli 382 miljoonaa dollaria. Stewart sai monia palkintoja roolissaan elokuvassa, kuten parhaan naispääosan MTV Movie Awardin vuonna 2009. Stewart jatkoi rooliaan Bella Swanina elokuvan jatko-osissa Twilight – Uusikuu (2009) ja Twilight – Epäilys (2010). Kuten Twilight – Houkutus, molemmat elokuvat perustuvat Stephenie Meyerin luomiin jatko-osiin Uusikuu ja Epäilys.
Stipe Drviš
Ammattilaisura
Ammattilaiseksi Drviš ryhtyi vuonna 1999. 1. lokakuuta 2000 hän voitti avoimen Saksan mestaruuden raskaassa keskisarjassa tyrmättyään Andre Mewisin viidennessä erässä. 23. marraskuuta 2002 hän voitti IBF-liiton Intercontinental-tittelin pisteillä Manuel Lee Ossieta vastaan, ja seuraavassa ottelussaan 8. helmikuuta 2003 avoimena olleen Euroopan mestaruuden pisteillä Silvio Brancoa vastaan. Hän puolusti titteleitään Olivier Beardia ja Konstantin Švetsiä vastaan. Tämän jälkeen hän kuitenkin luopui mestaruusvyöstään, koska osallistui Paul Briggsiä vastaan käytyyn WBC-liiton otteluun, jolla ratkaistiin maailmanmestarin haastaja. Hän kuitenkin hävisi täydet 12 erää kestäneen ottelun selkeästi kaikin tuomariäänin.
Kristen Stewart
Ura
Stewart sai Twilight – Uusikuusta Razzie-palkintoehdokkuuden, joka poikkeaa muista palkinnoista siten, että se jaetaan huonoimpina pidetyille suorituksille. Stewart ei voittanut palkintoa.
Stipe Drviš
Ammattilaisura
18. kesäkuuta 2005 Drviš voitti Omar Eduardo Gonzalezin WBO:n intercontinental-ottelussa, ja seuraavassa ottelussaan tammikuussa otti avoinna olleen EM-tittelin takaisin itselleen yksimielisellä pistevoitolla Antonio Brancalionista. Toukokuussa hän puolusti mestaruuttaan japanilaista Kai Kurzawaa vastaan.
Kristen Stewart
Ura
Stewart esittää laulaja Joan Jettia elokuvassa The Runaways ja hänen versioitaan samannimisen tyttöbändin kappaleista kuullaan elokuvan soundtrack-levyllä. The Runawaysin jälkeen Stewart palasi esittämään Bellaa elokuvassa Twilight – Epäilys.
Stipe Drviš
Ammattilaisura
28. huhtikuuta 2007 Drviš asteli jälleen MM-kehään, tällä kertaa WBA-liiton mestaruusotteluun jossa vastassa oli hallitseva mestari Braco. Oberhausenissa käyty ottelu kesti täydet 12 erää, ja Drviš julistettiin voittajaksi kaikin tuomariäänin. 16. joulukuuta 2007 Drviš menetti WBA-liiton vyön hävittyään 12-eräisen kamppailun Danny Greenille tuomariäänin. Molemmat nyrkkeilijät lopettivat uransa tämän ottelun jälkeen.
Kristen Stewart
Ura
Vuonna 2010 Stewart esiintyi elokuvassa Welcome to the Rileys, jossa hän näyttelee prostitoitua. Stewart on itse kommentoinut, että hänestä elokuva sopi hyvin hänen näyttelijäuralleen, sillä nyt fanitkin saivat nähdä erilaisen puolen hänen töistään. Hän on todennut myös, että kyseinen elokuva on independent-elokuva, jota varmastikaan kukaan ei normaalisti katsoisi, mutta kaikki ovat kiinnostuneita näkemään Kristenin strippaamassa. Elokuvan traileri julkaistiin heinäkuussa 2010.
Vuonna 2008 Stewart oli kuvannut elokuvan The Yellow Handkerchief, mutta se julkaistiin vasta vuonna 2010. Stewart esitteli ja jakoi palkinnon vuoden 2010 Oscar-gaalassa yhdessä Taylor Lautnerin kanssa. Stewart näyttelee Maryloun roolia elokuvassa Matkalla, joka perustuu Jack Kerouacin samannimiseen romaaniin. Kuvaukset aloitettiin vuoden 2010 elokuussa Montrealissa. Robert Pattinson vieraili Stewartin luona tämän ollessa kuvaamassa elokuvaa.
Stewart jatkoi vielä Bella Swanin roolia Twilight-elokuvasarjan kaksiosaisessa päätöselokuvassa Twilight – Aamunkoi. Ensimmäinen osa sai ensi-iltansa 18. marraskuuta 2011 ja toinen 16. marraskuuta 2012. Maaliskuussa 2011 Stewartin vahvistettiin näyttelevän elokuvassa Lumikki ja metsästäjä. Elokuvassa hän esittää päähenkilöä, Lumikkia. Elokuvan kuvaukset alkoivat elokuussa 2011, ja se oli välitön menestys tultuaan ensi-iltaan.
Yksityiselämä
Stewart asuu Los Angelesissa. Hänen paras ystävänsä on näyttelijä Nikki Reed. Näyttelemisen lisäksi Stewart laulaa ja soittaa kitaraa. Vuoden 2009 alusta lähtien hän seurusteli Robert Pattinsonin kanssa, mutta he erosivat vuonna 2013. Stewart seurusteli uusiseelantilaisen mallin Stella Maxwellin kanssa loppuvuodesta 2016 vuoteen 2018. Pari palasi yhteen vuonna 2019, mutta suhde päättyi eroon vain muutamaa kuukautta myöhemmin elokuussa 2019. Stewart meni kihloihin kahden vuoden aikaisen naisystävänsä Dylan Meyerin kanssa vuonna 2021.
Filmografia
thumb|upright|Kristen Stewart vuonna 2007. thumb|upright|Kristen Stewart [[Cannesin elokuvajuhlat|Cannesin elokuvajuhlilla 2016.]]
Hmongit
Hmongit tai mongit ovat aasialainen etninen ryhmä, jonka kotiseutu on vuoristoisilla alueilla Kiinan eteläisessä osassa. Suuri keskittymä asuu Guizhoussa, mutta heitä on myös naapurimaiden alueilla Laosissa, Vietnamissa ja Thaimaassa. He ovat Kiinan tunnustamista 56:sta etnisestä ryhmästä viidenneksi suurin. Kiinassa hmongit luetaan virallisesti miaoihin.
Thaimaassa hmongit (meot) luetaan yhdeksään hallituksen tunnustamaan vuoristolaiskansaan (chao khao). Heitä on yli 80 000 Chiang Rain ja Nanin seudulla. Hmong-kansan edustajat puhuvat hmongia, joka jakautuu useisiin toisistaan eroaviin murteisiin.
Asuinalue ja lukumäärä
Hmongit asuttavat vuoristoseutuja Lounais-Kiinassa, pohjoisessa Indokiinassa, Thaimaassa ja Burmassa. Kiinassa hmongit luokitellaan virallisissa väestönlaskennoissa miaoiksi, joille he ovatkin läheistä sukua. Kiinan miaoista noin 3 miljoonaa on hmongeja. Vietnamissa hmongeja on noin 300 000, Laosissa 200 000 ja Thaimaassa 50 000. Vietnamin sodan ja sen seurausten myötä monet hmongit etenkin Laosista muuttivat pakolaisina läntisiin maihin, kuten Yhdysvaltoihin, Kanadaan, Ranskaan ja Australiaan. Hmongien diaspora käsittää yhteensä noin 320 000 henkilöä.
Historia
Hmongien alkuperästä on useita eri legendoja ja teorioita, mutta todennäköisimmin he ovat lähtöisin Keltaisenjoen alueelta. Kiinalaisessa historiankirjoituksessa he esiintyvät usein kapinallisina Kiinan keskusvaltiota vastaan. Yhteenottoja han-kiinalaisten kanssa sattui etenkin han-kiinalaisten levittäytyessä Etelä-Kiinaan Song-dynastian valtakaudelta lähtien. Hmongeja alkoi muuttaa Kaakkois-Aasiaan Vietnamin, Laosin ja Thaimaan puolelle 1800-luvulta lähtien. Vietnamissa ja Laosissa hmongit päätyivät Ranskan siirtomaavallan alaisuuteen. Vuonna 1919 hmongien keskuudessa Laosissa syttyi laaja kapina siirtomaavallan verotusta vastaan. Kapinan tukahduttamiseen kului useampia vuosia.
Vuonna 2007 Yhdysvalloissa paljastui hmongien salaliittohanke vallan kaappaamiseksi Laosissa. Thaimaassa etenkin oopiumin tuotannon kieltäminen vuonna 1959 johti hmongien aseelliseen vastarintaan heidän tukiessaan Thaimaan kommunistista puoluetta.
Teltta
thumb|250px|Pääasiassa [[kupoliteltta|kupolitelttoja leirintäalueella]] thumb|250px|Sisäkuva nykyaikaisesta teltasta thumb|250px|Huvilateltta auton katolla thumb|250px|Sotilasteltta, huomaa hiekkasäkit kiilojen korvaajina thumb|250px|Vankkuri/Kaariteltta thumb|250px|Kupoliteltta thumb|300px|Taukoteltta
Teltta on tukirakenteen ylle pingotetun kankaan (erityisesti telttakangas) muodostama asumus. Telttaa käytetään lähinnä väliaikaisessa majoituksessa ja yöpymisessä luonnossa. Varsinkin retkeilyssä telttaa käytetään paljon. Telttoihin majoitetaan myös katastrofialueen kodittomiksi joutuneita ihmisiä.
Rakenne
Teltan tukirakenne voi muodostua tukikepeistä, kaarista tai monimutkaisemmasta rungosta, jonka ylle pingotetaan telttakangas. Teknisiä ratkaisuja on useita riippuen siitä onko haettu keveyttä, tukevuutta, pystytyksen helppoutta tai jotain muuta ominaisuutta. Yleensä telttana pidetään asumusta, joka kattaa sisustansa sekä yläpuolelta että useimmilta sivuilta. Mikäli tukirakenteet eivät muodosta vapaasti seisovaa telttaa, kangas kiristetään maahan upotettavilla vaarnoilla ( näistä saatetaan joskus käyttää virheellistä nimitystä kiila ) ja naruilla.
Teltassa on yleensä yksi tai useampia kulkuaukkoja, tuuletusaukkoja sekä mahdollisesti valoa läpäiseviä ikkunoita. Aukot ovat yleensä suljettavia, toisinaan kulkuaukon lisäksi voidaan käyttää paremman tuuletuksen sallivaa hyönteisverkkoa. Teltan sisään muodostuvan ja ulkokankaaseen tiivistyvän kosteuden hallitsemiseksi sekä lämmöneristyksen parantamiseksi teltat saattavat olla useampikerroksisia. Telttoja voidaan lämmittää kamiinalla, ilmanvaihto ja tulenarkuus huomioiden, tulenkäyttö teltassa on aiheuttanut useita onnettomuuksia ja johtanut kuolemaan.
Pohjoismaissa valmistetuissa retkeilyteltoissa on tyypillistä, että varsinaisen teltan muodostaa sateenpitävä ulkoteltta ja sisäteltta ripustetaan sen sisälle. Usein ulkotelttaa voidaan käyttää ilman sisätelttaa. Pohjois-amerikkalaisissa teltoissa puolestaan sisäteltta on usein varsinainen teltta ja ulkoteltta voidaan levittää sen päälle sateen uhatessa.
Teltan kulkuaukot
Teltan kulkuaukon tehtävänä on mahdollistaa kulku telttaan ja suojata sisällä olevia ihmisiä ja varusteita. Kulkuaukko koostuu yleensä avattavasta kangasläpästä, joka kiinnitetään nyöreillä tai vetoketjulla. Joissain telttamalleissa oven oma paino riittää pitämään oven aloillaan ja arktisissa olosuhteissa käytetään toisinaan ihmisen kontattavaa lyhyttä tunnelia myrskyovena.
Teltan pystytys ja purkaminen
Teltan pystytys riippuu telttamallista. Usein teltan mukana tulee valmistajan ohjeet pystytyksestä.
Jos teltta ei ole vapaastiseisova, se on pystytysvaiheessa kiinnitettävä maahan. Vapaastiseisovatkin teltat on syytä kiinnittää ainakin tuulisilla paikoilla. Teltta ankkuroidaan maahan kiinni kiinnitysnaruilla maahan iskettyihin kiinnitystappeihin eli vaarnoihin. Kiinnitystapit voivat olla metallia tai muovia. Niissä on terävä kärki ja koukku, johon naru sidotaan kiinni. Teltan kiinnitysnarujen toinen pää on kiinteästi telttakankaassa kiinni. Teltan alaosassa voi olla kumisia renkaita, joilla teltan lattia levitetään maahan siten, että se ei liikkuessaan muuta asumuksen muotoa.
Prisman muotoiset harjateltat pystytetään nostamalla teltta tukisalkojen varaan ja kiristämällä päätynarut.
Tunneliteltat pystytetään yleensä kiinnittämällä tuulenpuoleinen pää maahan, kiristämällä kaaret kaaritunneleihin ja nostamalla koko teltta pystyyn vetämällä suojanpuoleisesta päästä.
Puolustusvoimien käyttämä puolijoukkueteltta pystytetään nostamalla teltta joka toisen sivukepin varaan ja kiristämällä tämä neliö, kiristämällä sitten toiset neljä keppiä ja viemällä keskisalko viimeiseksi telttaan. Näin teltta saadaan kireäksi eikä sadevesi muodosta lammikoita katolle.
Huvilateltoissa rakennetaan usein runko kasaan ja nostetaan telttakangas sen päälle.
Purettaessa on syytä muistaa että useimmat telttakeppimallit koostuvat osista, jotka eivät lukitu toisiinsa, joten niitä ei voi vetää kangastunneleista, vaan ne on työnnettävä. Telttakeppejä ei kannata työntää hankeen pystyyn, koska ne jäätyvät kiinni, jolloin ne on kaivettava ulos (koska vetäminen ei toimi). Kuminauhoilla kiinnitettyjen telttakeppien taittaminen kannattaa aloittaa keskeltä, jolloin kuminauha venyy tasaisesti eikä toisesta päästään. Jos kaksi telttakepin osaa on jumiutunut yhteen, ne kannattaa irrottaa tasaisella vedolla, esimerkiksi kyykistymällä, asettamalla keppi polvien taakse, tarttumalla siitä polvien ulkopuolelta ja vetämällä jalkoja levittämällä.
Pakattaessa kannattaa pyrkiä siihen, että teltta on puhdas ja kuiva. Viimeistään retken jälkeen teltta kannattaa kuivattaa huolellisesti. Vaikka retkellä ei olisi satanut, telttaan tiivistyy kosteutta joka yö ulkokankaan sisäpuolelle ja teltan pohjakankaan ulkopuolelle.
Teltan eri osat on syytä säilyttää yhdessä, vaikka ne retkellä kuljetettaisiinkin erillään.
Telttakankaan materiaalit
Telttakankaalta toivotaan vedenpitävyyttä ja keveyttä, lisäksi teltan tulisi hengittää. Nykyisissä retkeilyteltoissa telttakangas on vettähylkivää tai vedenpitävää ja hengittävyys järjestetään tuuletusaukoilla. Vedenkestävyyttä kuvataan ns. vesipatsasarvolla (esimerkiksi 4000 mm), joka kertoo kuinka korkeaa vesipatsasta vastaava paine voi kankaan toisella puolella olla ennen kuin vesi alkaa tihkua läpi. Vaikka teltta on harvoin käytössä neljän metrin vesipatsaan alla, tuuli, kuluminen, lika, venyminen, saumat jne. vaikuttavat teltan vedenpitävyyteen. Jos kangas on riittävän vedenpitävää, sen koskemista ei tarvitse varoa, mutta nukkujien luovuttama kosteus tiivistyy sen sisäpinnalle.
Associate professor
Associate professor on akateeminen nimike, jolla on kansainvälisesti kolme päämerkitystä.
Teltta
Telttakankaan materiaalit
Leirintäkäyttöön suunnitellut teltat saattavat olla vedenpitävästä materiaalista, mutta usein myös puuvillakankaasta. Puuvilla pitää sateen ulkopuolella niin kauan kuin se on puhdasta, sen päällä ei ole lammikoita ja siihen ei kosketa. Koskeminen rikkoo pintajännityksen ja kangas alkaa vuotaa tästä kohdasta. Puuvillakangas voi olla myös käsitelty vettä hylkiväksi ja paloa hidastavaksi. Puuvillakankaan etuna on hengittävyys, se ei ole sateettoman yön jälkeen sisältä märkä.
Associate professor
Yhdysvalloissa, sekä useissa pohjoisamerikkalaisen järjestelmän mukaisissa maissa, Associate professor on välivaihe apulaisprofessorin (Assistant professor) ja ns. täyden professorin (Full professor) välissä. Tässä järjestelmässä Associate professor on tyypillisesti ensimmäinen ylennys, joka saavutetaan henkilön vakinaistamisen yhteydessä.
Teltta
Telttakankaan materiaalit
Jos teltta ei pidä sadetta, se tarvitsee sateen ja tuulen suojaksi muovin tai muun katteen, joka kattaa katon pinta-alan ja osittain sivustoja.
Rihvelitaulu
alt=Rihvelitaulu ja pesusieni.|pienoiskuva|Rihvelitaulu ja pesusieni. Rihvelitaulu on pääosin kouluopetuksessa käytetty, oppilaiden henkilökohtainen kirjoitusväline. Alun perin mustasta liuskekivestä valmistetulle taululle oppilaat saattoivat kirjoittaa liidulla. Harjoittelun jälkeen liitu voitiin helposti pyyhkiä kostealla sienellä. Rihvelitauluja käytettiin Suomessa kiertokoulussa sekä kansakoulun ensimmäisinä vuosikymmeninä 1800-luvun loppupuolella ja 1900-luvun alkupuoliskolla.
Rihvelitaulun edeltäjiä olivat hiekka- ja savilevyt.
Teltta
Telttatyyppejä
Huvilateltoissa on kaksi telttaa. Sisempi teltta on tarkoitettu nukkumiseen. Ulompi teltta sisältää oleskelutilan, jossa pohjana on maa. Huvilateltan oleskeluosassa voi olla ikkuna.
Associate professor
Kansainyhteisön järjestelmässä Associate professor -nimikettä käytetään joissakin maissa vanhemman lehtorin (Reader) sijaan. Associate professor on tässä järjestelmässä tyypillisesti toinen tai kolmas ylennys akateemisella uralla.
Teltta
Telttatyyppejä
Vaellusteltat ovat tavallisesti kaksiosaisia, jolloin niissä on sisempi ja ulompi teltta. Ulompi telttakangas on vettähylkivää. Se estää näin tavaroiden ja vaatteiden kastumisen luonnossa esiintyvien sadekuurojen aikana. Ulompi teltta estää myös tuulen läpipuhaltamisen. Sisempi teltta varmistaa osaltaan sadeveden ulkona pysymistä, ja estää myös teltan ulomman kankaan sisäpintaan helposti tiivistyvän veden tippumista sisällä olevien ihmisten päälle. Ulomman ja sisemmän teltan väliin jää useissa malleissa suojaisa paikka (ns. apsidi) retkivarusteiden säilytykseen.
Associate professor
Nykyisin Associate professor -nimikkeellä tarkoitetaan kansainvälisesti tarkastellen dosenttia. Tätä käännöstä on myös Suomen dosenttiliitto suositellut käytettävän vuodesta 2019 lähtien.
Teltta
Telttatyyppejä
Asuntovaunun sivuteltta kiinnitetään asuntovaunun sivuun (ovipuolelle). Teltan katto myötäilee asuntovaunun profiilia. Se on jatke asuntovaunulle.
Associate professor
Aalto-yliopisto käyttää pohjoisamerikkalaista järjestelmää ja kääntää Associate professor -nimikkeen suomeksi professoriksi. Helsingin yliopisto käyttää Associate professor -nimikkeestä käännöstä apulaisprofessori, mutta erotuksena pohjoisamerikkalaiseen järjestelmään, Helsingin yliopiston urapolkumallissa apulaisprofessorin työsopimus on määräaikainen.
Teltta
Telttatyyppejä
Sissitelttojen ja puolijoukkuetelttojen kangas on maaston värinen, jotta sitä ei havaittaisi helposti. Havaittavuutta voidaan heikentää naamioinnilla. Puoluejoukkueteltan ja sissiteltan lämmittäminen kaminalla kuitenkin parantaa havaittavuutta pimeänäkölaitteella tai lämpökameralla.
Aurora Karamzinin muistokivi
pienoiskuva|Aurora Karamzinin muistokivi [[Träskändan kartanon pihalla vuonna 2023.]] pienoiskuva|Aurora Karamzinin reliefi vuonna 2023. Aurora Karamzinin muistokivi on Espoon Järvenperässä Träskändan kartanon pihalla oleva kivi. Kiveen on kiinnitetty kuvanveistäjä Heikki Niemisen vuonna 1958 tekemä pronssireliefi. Aurora Karamzin oli kartanon omistaja.
Sotakirjallisuus
Sotakirjallisuus on kirjallisuuden lajityyppi eli genre, jonka aiheena on sota. Se jakaantuu kuvitteelliseen ja tosiasioihin perustuvaan kirjallisuuteen, joita ovat sotamuistelmat, sotapäiväkirjat ja sotaromaanit. Sotakirjallisuus sisältää sekä proosaa että lyriikkaa. Sotaa käsitteleviä romaaneja on kirjoitettu aina ajankohdasta ja paikasta riippumatta. Maailman vanhimpia sotakirjoja lienee Raamatun Vanha testamentti, joka on oikeastaan sodankäynnin varhainen käsikirja.
Suomessa sotakirjallisuuden aiheina ovat yleisesti olleet Suomen sisällissota sekä talvi- ja jatkosota sekä Lapin sota, mutta myös vanhempia sotia käsitteleviä kirjoja on. Esimerkiksi Johan Ludvig Runebergin Vänrikki Stoolin tarinat kertoo suomalaissotilaiden Suomen sodassa osoittamasta urheudesta. Teokseen kuuluu yhteensä 35 runoa. Kokoelman avausruno Maamme (Vårt land) tunnetaan nykyään Suomen kansallislauluna. Tunnetuin suomalainen nykysotakirja on Väinö Linnan Tuntematon sotilas vuodelta 1954. Sen tunnettavuutta ovat lisänneet erityisesti siitä tehdyt kolme elokuvaversiota. Myös muut sotakirjat ovat olleet suosittuja elokuvan aiheita. Suomalainen sotakirjallisuus on luonteeltaan kansallista surutyötä, jossa kerrataan vaikeita sota-aikoja ja niistä seuranneita traumoja.
Raamattu
Sodalla ja sotalaitoksella on suuri merkitys Raamatun Vanhan testamentin kirjoituksissa, jossa varhaisimmalle Israelille sota oli luonnollinen olotila. Voittajan oikeus oli Israelilaisten mielestä ainoa todellinen oikeus (Tuom. 11:21). Kirjassa korpivaellus kuvataan osastoittain tapahtuneeksi sotilaalliseksi marssiksi, vaikka vielä Tuomarien ajalla Israelilaisilta puuttui järjestäytynyt sotajoukko asevelvollisuuksineen.
Yleensä kirjoituksissa kuvataan suuren vaaran uhatessa, jonkun karismaattisen henkilön keränneen ympärilleen sotajoukon. Sen voima perustui yhteistuntoon, vapaaehtoiseen kuriin ja johtajan nauttimaan arvonantoon. Arat, pelkääjät ja muuten sotakelvottomat lähetettiin kotiin, jotta pelko ei levinnyt sotakuntoisiin. Jokaisen sotilaan tuli antautua täydellisesti tehtäväänsä, jotta hajottavat ajatukset eivät heikentäneet israelilaisten iskuvoimaa. Kansanvoima syntyi suoraan sen sotajoukosta.
Jumalan läsnäolo sotatoimissa ilmaistiin etujoukossa kuljetettavana liitonarkkina. Jo Kaislameren rannalla Jumala taisteli Israelin puolesta ja siunaus varmisti varman voiton vihollisesta. Jumalalta eli Jahvelta kysyttiin usein neuvoa taistelun voittamiseksi. Israelilaisten sodan tarkoituksena oli heikentää vihollista, mutta ei tuhota sitä kokonaan tappamalla kaikki miespuoliset, heikentämisellä pyrittiin sulattamaan viholliskansa israelilaisiin.
Kuningas Daavidin aikana sotalaitos kehittyi voimakkaasti, jolloin luotiin eräänlainen asevelvollisuus järjestelmä ja hänelle itselleen palkattu ydinjoukko, joka muodostui muista kansoista tuoduista miehistä. Iskujoukolla pyrittiin pitämään koossa hajanainen kansa ja valloitetut alueet. Kuningas Salomo lisäsi iskuvoimaa rakentamalla sotavaunuja. Uusi armeija osoittautui tehokkaaksi ja se onnistui lyömään kansalliset kapina-armeijat.
Sotaa käytiin aina kesällä. Suuret linnoitetut paikat aiheuttivat usein ongelmia, sillä niitä ei voitu yksinkertaisella sotataidolla vallata pelkästään rynnäköllä, vaan usein jouduttiin turvautumaan väijytykseen, piiritykseen tai petokseen. Piiritykset saattoivat kestää vuosikausia, jolloin nälkä pakotti kaupungin antautumaan.
Assyrialaisten sotamenestys israelilaisia vastaan perustui aivan uudenlaisen aselajiin lukeutuvan ratsuväen esiintymiseen taistelutantereella.
Raamatussa hyökkäyssodan ja taistelun aloittamiseen liittyy lähes aina vihollisen tai viholliskansan vakoilu ja tiedustelu. Näin tapahtui esimerkiksi Kanaaninmaahan hyökätessä, jossa todettiin vietetyn iloisia jumalanpalveluksia ja kansan sen seurauksena veltostuneen. Hyökkäyskohteeksi otettiin aina Herran opastuksella israelilaisia pienempi tai heikompi kansa.
Suomi
Ennen toista maailmansotaa Suomessa ilmestyi paljon sisällissotaa käsittelevää kirjallisuutta, joka oli kuitenkin hyvin pitkälti asenteellista puoleen taikka toiseen, sillä kirjailijat olivat yleensä itse olleet osallisina sodassa. Valkoisen osapuolen voitosta johtuen 1920–1930-lukujen sisällissotakirjallisuus kertoi usein tapahtumista lähinnä vain valkoisten näkemyksen. Ulkomaille, pääasiassa Neuvostoliittoon paenneet punaiset julkaisivat omia muistelmateoksiaan ja koettivat siten pitää vallankumouksen muistoa ja henkeä yllä. Toisen maailmansodan jälkeen tapahtuneen poliittisen ilmapiirin muuttumisen jälkeen Suomessakin alettiin julkaista entistä enemmän punaista näkökulmaa sisältäviä teoksia. Tästä hyvä esimerkki on Väinö Linnan Täällä Pohjantähden alla -trilogia.
Merkitys
Sotakirjallisuudella on ollut valtava merkitys sille, kuinka suuri yleisö on nähnyt sodan. Sotakirjallisuudella on ollut myös tärkeä rooli kansallisen identiteetin luomisessa. Tästä hyvänä esimerkkinä on Johan Ludvig Runebergin Vänrikki Stoolin tarinat, jolla oli vaikutus suomalaisen identiteetin kehittymiseen erityisesti 1800-luvun lopussa ja 1900-luvun alussa. Nykyaikaiset tiedotusvälineet ovat tehneet Väinö Linnan Tuntemattomasta sotilaasta oleellisen osan suomalaista kulttuuria ja yhteiskuntaa.
Lost Coast
pienoiskuva|oikea|Lost Coastin rannikkoa. Lost Coast on enimmäkseen kehittymätön alue Kalifornian osavaltion pohjoisrannikolla Humboldtin ja Mendocinon piirikunnissa. Alue nimettiin 1930-luvulla tapahtuneen väestönkadon jälkeen. Rannikkovuorien jyrkkyys ja siihen liittyvät tekniset haasteet ovat tehneet suurempien teiden rakentamisen alueelle liian kalliiksi, jättäen sen osavaltion Tyynenmeren rannikon kehittymättömimmäksi ja syrjäisimmäksi osaksi.
Fourme de Montbrison
thumb|Fourme de Montbrison -lieriö. thumb|Lähikuva juustoviipaleesta. Fourme de Montbrison [fuʁm də mɔ̃bʁizɔ̃] on ranskalainen lehmänmaidosta valmistettava sinihomejuusto.
Fourme de Montbrisonin suojatun alkuperänimityksen alue käsittää 33 kuntaa Ranskan Monts du Forezin alueella Ranskan keskiylängön itäosassa. valmistus alkoi keskiajalla ja se tunnettiin alun perin nimellä fromage de Roche sen nykyisellä suojatun maantieteellisen merkinnän alueella.
Nero
Nero Claudius Caesar Augustus Germanicus (synt. Lucius Domitius Ahenobarbus), lyhyesti Nero, (15. joulukuuta 37 – 9. kesäkuuta 68 ) oli Rooman keisari, joka hallitsi vuosina 54–68. Neron hallituskauden alku oli menestyksellinen, mutta viimeisinä vuosinaan hänestä tuli taiteisiin uppoutunut tyranni. Keisarille epäsopivan käyttäytymisen seurauksena Rooman yläluokka kääntyi Neroa vastaan, ja syrjäytetty keisari joutui surmaamaan itsensä. Nero oli Juliusten-Claudiusten hallitsijasuvun viimeinen keisari.
Nero tunnetaan monista poliittisista murhistaan, joihin kuuluu myös hänen äitinsä murha. Neroa on syytetty Rooman palon sytyttämisestä, mutta nykyisin tätä pidetään epätodennäköisenä. Nero oli jo lapsuudestaan alkaen huomiota herättävän kiinnostunut kreikkalaisista taiteista, kuten musiikista, teatterista ja runoudesta, sekä esiintymisestä, ja hän pitikin itseään ensisijaisesti taiteilijana, ei keisarina.
Neron jälkimaine on ollut huono. Hänen arvioimisensa on ongelmallista antiikin lähteiden puutteellisuuden ja puolueellisuuden vuoksi. Harvat säilyneistä lähteistä esittävät Neron suotuisassa valossa, sillä Neroa vastustivat sekä Rooman yläluokka että varhaiset kristityt, joita hän Rooman palon jälkeen ryhtyi vainoamaan. Roomalaisen rahvaan ja varsinkin valtakunnan itäosan asukkaiden keskuudessa hän oli kuitenkin kansanomaisuutensa ansiosta suosittu.
Elämäkerta
thumb|left|upright|Nuori Lucius Nero, syntymänimeltään Lucius Domitius Ahenobarbus, syntyi vuonna 37 enonsa keisari Caligulan hallituskaudella. Hänen isänsä oli Gnaeus Domitius Ahenobarbus ja äitinsä Julia Agrippina. Domitius oli vanhaa roomalaista senaattorisukua, ja Agrippina oli paitsi keisari Caligulan sisko, myös keisari Augustuksen lapsenlapsenlapsi ja sankarillisen sotapäällikkö Germanicuksen tytär. Luciuksen isä kuoli jo kolmen vuoden kuluttua pojan syntymästä.
Lucius kiinnostui jo pikkupoikana taiteesta, näytelmistä, kirjallisuudesta ja hevosurheilusta. Häntä opetti esimerkiksi filosofi Seneca. Luciuksesta tuli jo varhain taitava kithara-kielisoittimen soittaja, ja hän lausui mielellään kreikkalaista tragediaa ja sepitti runoja.
Agrippina taivutteli Claudiuksen nimeämään Neron seuraajakseen jopa oman poikansa edelle. Kun Claudius kuoli vuonna 54 myrkylliseen sieniateriaan, Tacituksen mukaan Agrippinan myrkyttämänä, Nero julistettiin 16-vuotiaana keisariksi nimellä Nero Claudius Caesar Augustus Germanicus. Hän joutui sen jälkeen avioitumaan Claudiuksen tyttären Octavian kanssa. Claudiuksen poika Britannicus kuoli pian hämärissä olosuhteissa.
thumb|Nero yhdessä äitinsä Agrippinan kanssa kolikossa Neron ensimmäiseltä hallitusvuodelta 54 Agrippina esiintyi poikansa hallituskauden alussa tasavertaisena tämän kanssa esimerkiksi kolikoissa. Nuoreen keisariin ja tämän päätöksiin vaikuttivat merkittävästi myös tämän opettaja Seneca ja henkivartiokaartin päällikkö Sextus Africanus Burrus. Myöhemmin Seneca ja Burrus mahdollisesti liittoutuivat Agrippinaa vastaan. Hallituskautensa alussa Nero vielä totteli äitiään, mutta aikuistuttuaan hän tuli omapäisemmäksi. Heidän taistelunsa vallasta päättyi siihen, kun Nero surmautti Agrippinan vuonna 59. Surma ei vähentänyt Neron kansansuosiota, sillä moni ei pitänyt Agrippinan sekaantumisesta politiikkaan. Myöhemmät kirjoittajat ovat usein nähneet äidinmurhan osoituksena Neron heikosta psyykkisestä tilasta ja sadismista. Senecan ja Burruksen vaikutusvalta Neroon väheni Burruksen kuoltua vuonna 62.
Äitinsä murhan jälkeen Nerosta tuli käytännössä Rooman tyranni, joka turvautui usein väkivaltaan. Hän surmautti kautensa aikana useita sukulaisiaan ja kilpailijoitaan sekä salaliittolaisia. Hän omistautui myös aiempaa enemmän taiteellisille harrastuksilleen, minkä seurauksena hänestä tuli epäsuosittu senaattoriluokan piirissä. Vuonna 65 tuli ilmi suuri Pison nimeä kantava salaliitto keisaria vastaan, mikä johti useisiin kuolemantuomioihin ja karkotuksiin. Viimeisinä vuosinaan Nero keskittyi itseensä ja jätti hallinnon muille, erityisesti vapautetuille orjilleen. Koska hän oli paljon poissa Roomasta, häntä vastaan punottiin juonia. Huhtikuussa 68 puhkesi kapina Galliassa, minkä jälkeen Espanjan legioonat huusivat johtajansa Galban uudeksi keisariksi, ja kesäkuun alussa senaatti julisti tämän uudeksi keisariksi. Kun senaatin joukot tulivat noutamaan valtion viholliseksi julistettua Neroa, hän teki itsemurhan Rooman liepeillä. Suetoniuksen mukaan Nero iski tikarin kurkkuunsa sihteerinsä avulla. Roomalaishistorioitsija Dion Kassios kertoo Neron viimeisten sanojen olleen: ”Minkä taiteilijan maailma minussa menettääkään!”.
Hallituskausi
thumb|upright|Neron rintakuva Hallituskautensa alussa vuonna 54 nuori Nero herätti paljon toiveita, sillä hän oli politiikassa tahriintumaton ja myös Augustuksen jälkeläinen. Nero tekikin ensimmäisinä vuosinaan yhteistyötä senaatin kanssa, laajensi sen valtaoikeuksia sekä rajoitti vahvan aseman saaneiden vapautettujen orjien valtaa hovissa. Hän kiinnitti myös huomiota talouspolitiikan hoitoon ja halusi poistaa välilliset verot, mikä johtikin tietyntasoiseen verouudistukseen. Myös ulkopolitiikassaan Nero oli menestyksekäs. Hän kukisti vuonna 60 Britanniassa puhjenneen kapinan. Idässä vuonna 58 alkaneen sodan Parthiaa vastaan jälkeen vuonna 63 solmittu rauha oli poliittinen voitto Nerolle. Neron ulkopoliittisia onnistumisia olivat myös hyvät valinnat sotapäälliköiksi.
Alkuvuosinaan Nero oli myös suhteellisen humaani, sillä hän kieltäytyi allekirjoittamasta kuolemantuomioita ja kielsi gladiaattoritaistelujen päättymisen kuolemaan. Mistään Neron dramaattisista epäonnistumisista ei lähteissä kerrota, eikä korruptiostakaan ole merkkejä.
Keisari Trajanuksen kerrotaan 300-luvulla kirjoitetussa lähteessä ylistäneen Neron viisivuotista ”kultakautta”, joskaan hän ei anna sille vuosilukuja. Tänä aikana Rooma kylpi Trajanuksen mukaan menestyksessä ja vauraudessa kyvykkään keisarinsa johtamana. Neron hallituskausi olikin rauhanomaisimpia Rooman historiassa. Valtakunnan kauppa ja talous kasvoivat, Rooma sai liitettyä itseensä uusia alueita ilman sotaa, ja Parthia ja Britannia rauhoitettiin. Rooman kirjallisuus koki Neron ansiosta renessanssin, ja myös rakennustaiteessa ja arkkitehtuurissa koettiin huomattavaa edistystä. Nero rakennutti amfiteatterin ja kylpylöitä sekä mahtavan palatsinsa Kultaisen talon. Rooman palon jälkeiset rakennustyöt saivat kiitosta jopa muuten Neroon kriittisesti suhtautuvalta Tacitukselta. Nero myös luopui kirjallisesta sensuurista, ja keisaria sai kritisoida hyvinkin härskisti ja ivallisesti. Kun herjaaja meni liian pitkälle, Neron kerrotaan kieltäneen tuomaria rankaisemasta häntä liian ankarasti.
Äitinsä murhan jälkeen vuonna 59 alkoi lähteiden mukaan Neron laskeutuminen tyranniaan. Tällöin juonittelut ja murhat lisääntyivät, Neron tarve esiintyä kiihtyi, Rooma paloi ja valtionkassa tyhjeni sen jälleenrakennukseen, muihin rakennusprojekteihin sekä viihteeseen. Lopulta oppositio nousi ja salaliittoja alkoi muodostua. Ylhäisö kääntyi Neroa vastaan, mihin keisari vastasi terrorilla ja lopulta kaatui vuonna 68.
Rooman palo
Neron on usein väitetty vuonna 64 tapahtuneen Rooman palon sytyttäjäksi. Aikalaiset epäilivät keisari Neron sytyttäneen Rooman tahallaan. Eräät myöhemmät roomalaiset historioitsijat, kuten Suetonius ja Dion Kassios, pitivät häntä syyllisenä paloon. Epäilyksiä herätti se, että palon jälkeen Nero rakennutti kaupungin suurelta osin uudestaan entistä monumentaalisempaan tyyliin. Hän rakennutti samalla itselleen entistä suuremman palatsin, Domus aurean. Lisäksi keisari Neron kerrottiin soittaneen lyyraa ja laulaneen laulua Troijan sodasta katsellessaan paloa.
Toisaalta historioitsija Tacituksen mukaan Nero ei ollut palon syttymishetkellä pääkaupungissa, vaan syntymäkaupungissaan, Antiumissa (nyk. Anzio), joka on noin 50 kilometrin päässä Roomasta. Tämän kuvauksen mukaan hän saapui Roomaan vasta, kun paloalue lähestyi hänen tuolloista palatsiaan Domus transitoriaa. Nykyajan historioitsijat pitävät yleisimmin Neroa syyttömänä muun muassa siksi, että häntä syyttäneet Suetonius ja Dion Kassios eivät tunnetusti pitäneet Nerosta. Sitä paitsi ei tunnu järkevältä, että keisari sytyttäisi suurpalon vain kilometrin päässä silloisesta palatsistaan.
Kun Neroa epäiltiin palon sytyttäjäksi, hän puolustautui ja syytti palosta Rooman kristittyjä, mikä johti kristittyjen vainoihin. Neron hallituskaudella surmattiin myös kristillisen kirkon apostolit Pietari ja Paavali.
Yksityiselämä
Neron ensimmäinen avioliitto järjestettiin hänen sisarpuolensa Octavian kanssa. Liitto oli onneton ja lapseton. Eron jälkeen Nero otti vaimokseen Poppaea Sabinan ja pakotti entisen vaimonsa itsemurhaan. Neron ja Poppaean ainoa lapsi kuoli vauvaikäisenä. Poppaean kuoleman jälkeen Nero meni naimisiin Statilia Messalinan kanssa. Rakastamansa Poppaean ohella Neron tiedetään rakastuneen vapautettuun kreikkalaiseen orjattareen Claudia Acteen mutta ei saanut naida tätä alaluokkaista naista. Hänen ainoa tunnettu miessuhteensa oli kastroidun transvestiittisen orjapoika Sporuksen kanssa, joka muistutti edesmennyttä Poppaeaa.
Neron kerrottiin olleen seksuaalisesti täysin hillitön, ja hänellä kerrottiin olleen seksisuhteita niin naisten kuin miestenkin kanssa. Hänen väitettiin raiskanneen alamaisiaan, jopa Vestan neitsyen ja nuoremman velipuolensa Britannicuksen. Hänellä kerrotaan myös olleen sukurutsainen suhde äitiinsä. Samansävyisiä tarinoita seksuaalisista hillittömyyksistä on kerrottu myös useimmista Neron edeltäjistä, aina Caesarista alkaen. Äärimmäisimpiä kuvauksia Neron perversioista ei nykyisin pidetä täysin luotettavina, ja monet esimerkiksi juoruhistorioitsija Suetinuksen kirjoituksista perustuvatkin huhupuheisiin, jollaisten tyypillinen tarkoitus oli liata huonoksi katsotun keisarin maine.
Neron kerrotaan juoneen runsaasti. Äitinsä kuoleman jälkeen Nero otti tavakseen kierrellä kaveriporukassaan Rooman kapakoita, riehua ja tapella kaduilla humalassa ja varastella myymälöistä.
Nero rakasti kreikkalaista kulttuuria. Hän olisi halunnut asuakin mieluiten Kreikassa, jossa järjestettiin urheilu- ja lausuntakilpailuja. Roomalaista väkivaltaviihdettä hän aina inhosi. Keisariksi noustuaankin Nero piti itseään ensisijaisesti taiteilijana ja käytti aikaansa kitharansa soittamiseen, laulamiseen, kreikkalaisten tragedioiden lukemiseen ja näyttelemiseen. Keisarin esiintyminen julkisesti teatterin näyttämöllä oli hyvin ongelmallista, sillä teatteri nähtiin rahvaan viihteenä, eikä näyttelijöitä arvostettu. Yläluokka oli kauhuissaan myös siitä, että keisari pakotti heitä esiintymään näyttämöllä. Aluksi Nero esiintyi vain yksityisissä tilaisuuksissa, mutta vuodesta 64 alkaen myös julkisesti. Nero myös perusti Roomaan kreikkalaisperäiset urheilu- ja teatterikisat nimeltä Neronia. Kreikan-matkallaan vuonna 66 Nero osallistui erilaisiin taide- ja hevoskisoihin, joissa hänet julistettiin aina voittajaksi. Palattuaan Roomaan hän toi mukanaan 1808 ensimmäistä palkintoa.
Nero ihaili suuresti gladiaattori Spiculusta, joka oli muutenkin suosittu. Nero antoi suosikkigladiaattorille useita lahjoja.
Ulkonäkö
Neron kerrotaan olleen vaaleahiuksinen ja sinisilmäinen, normaalipituinen, paksukaulainen, hoikkajalkainen, pömppömahainen sekä iholtaan laikukas ja pahanhajuinen. Hän kulki yleensä paljain jaloin ja pukeutui taiteilijalle sopivan vapaasti, pieni huivi kaulassaan ja yllään löysä kotitakin kaltainen tunika, jossa ei ollut vyötä.
Jälkimaine
Nero jakoi voimakkaasti mielipiteitä keisarinkautensa aikana ja sen jälkeen. Hänen neljäntoista vuoden kautensa alussa häntä vastaan ei vielä juoniteltu, vaan salaliitot kukoistivat vasta viimeisinä vuosina. Tämä voi viitata siihen, että aluksi Neroa pidettiin hyvänä hallitsijana, jonka hyvät teot myöhemmin unohdettiin. Neron kauden myönteiset asiat on myös selitetty neuvonantajien ansioksi. Rooman yläluokka halveksui Neroa hänen keisarille sopimattomien ja kansanomaisten harrastusten vuoksi, mutta tavallinen rahvas arvosti häntä juuri samasta syystä. Jotkut iloitsivatkin Neron kuolemasta samalla kuin toiset kukittivat hänen hautaansa vielä pitkään. Neron suosio säilyi etenkin valtakunnan itäosissa.
Kuolemansa jälkeen Nerolla oli Rooman valtakunnan pääkaupungin yläluokan jäsenten piirissä huono maine, ja heidän kirjoittamasta historiastaan Nero nykyisin tunnetaan. Nero oli vienyt roomalaiselta yläluokalta ylpeyden ja loannut perinteet. Niin Tacitus kuin Suetoniuskin kuuluivat keisarikaudesta kärsineeseen senaattorisäätyyn, ja he kirjoittivat Nerosta kielteisesti ja lisäksi vasta monta vuosikymmentä Neron kuoleman jälkeen. Varhaiset kirkkoisät ja kristillinen kirjoitustraditio taas syyttivät Neroa Paavalin ja Pietarin marttyyrikuolemista ja esittivät hänet Saatanana ja uskon vihollisena. Neron kuva kirkollisessa historiankirjoituksissa vain huononi keskiajalle siirryttäessä. Rahvaan piirissä kulkeneessa suullisessa perimätiedossa Neroon alettiin vuosisatojen kuluessa liittää myyttisiä piirteitä, jotka liittyivät usein eläimiin, kuten suteen ja sammakkoon.
Keskiajan jälkeen Neron imagosta karisi petomaisuus, ja hän on noussut Rooman keisareista myyttisimmäksi. Nero on suosittu hahmo näytelmissä, oopperassa ja elokuvissa, joiden kautta nykyajan ihmiset ovat saaneet tutustua hänen tragikoomiseen elämäänsä. Merkittävin ja menestynein Nerosta kertova elokuva on historiallinen draama Quo Vadis (1951), joka painottaa ikiaikaista käsitystä Neron sadismista ja tyrannimaisuudesta sekä kristittyjen vainoamisesta.
DVI
thumb|Eri DVI-liitinversiot
DVI-liitäntä (Digital Visual Interface) on Digital Display Working Group -yhteenliittymän kehittämä standardi kuvasignaalin siirtämiseksi digitaaliseksi. Liitintä käytetään pääasiassa tietokoneen ja näytön välillä. Liitäntä esiteltiin 1999 VGA-liittimen seuraajaksi. Se oli käytössä lähinnä 2000-luvun alkuvuosina, sillä jo joulukuussa 2002 esiteltiin myös digitaalinen HDMI-liitäntä, ja toukokuussa 2006 VESA:n kehittämä DisplayPort tietokoneita varten.
DVI-liitintyyppejä
DVI-I-liitännällä olevaan näytönohjaimeen voi siis liittää myös VGA-monitorin. Digitaalinen DVI näyttää olevan jollain tasolla HDMI-yhteensopiva ja liitettävissä televisioon adapterilla.
NHL Challenge
NHL Challenge oli sarja NHL-joukkueiden 2000-luvun alkuvuosina pelaamia jääkiekon harjoitusotteluita pohjoismaisia joukkueita vastaan. Otteluita pelattiin viisi ruotsalaisia ja yksi suomalaista joukkuetta vastaan. Otteluiden ajankohta oli aina syyskuussa ennen sarjakauden alkua. Otteluissa näkyi NHL:n joukkueiden eurooppalaisten joukkueiden tasoero eurooppalaisten hävitessä kaikki ottelut maalierolla 29–10. Ottelut pelattiin NHL:n säännöillä.
Politiarikos
Politiarikos on lievistä järjestysrikkomuksista käytetty vanhahtava nimitys. Suomessa nimityksellä on yleensä tarkoitettu niitä rikoksia, joista säädettiin vuoden 1889 rikoslain neljässä viimeisessä (41.–44.) luvussa, vaikka itse termiä ei lakitekstissä esiintynytkään. Politia­rikoksiin on rinnastettu myös eräiden muissa laeissa, esimerkiksi tieliikennelaissa olevien säännösten samoin kuin kunnallisten poliisijärjestysten rikkominen. Politiarikoksista säädettiin rangaistukseksi sakkoa tai lyhytaikainen vankeus.
NHL Challenge
Jo vuonna 2001 Coloradon piti pelata Jokereita vastaan, mutta suunnitelmat muuttuivat terrori-iskujen takia. Coloradon piti pelata tuolloin myös Djurgårdenia vastaan. Tosin aiemminkin on pelattu NHL Challenge -otteluita.
Politiarikos
Nimityksen alkuperä
Politialla tarkoitetaan julkisvallan yhteiseksi hyväksi antamia määräyksiä. Sana on samaa alkuperää kuin poliisi.
Politiarikosten luonne
Politiarikoksille tyypillisenä pidettiin, että ne saattavat olla yksittäisissä tapauksissa täysin vaarattomiakin, mutta yleisen vaarallisuutensa vuoksi ne oli kuitenkin säädetty rangaistaviksi. Niitä koskevien säännösten tarkoituksena oli myös ylläpitää yleistä kansalais­kuria sekä yleistä järjestystä ja turvallisuutta. Niitä ei pidetty rikoksina sanan varsinaisessa merkityksessä vaan tiettyjä asioita koskevien määräysten rikkomisena, mikä ilmenee rikoslain niitä koskeneiden lukujen otsikoistakin.
Politiarikoksia koskevat säännökset erosivat muita rikoksia koskevista muun muassa siten, että avunanto niihin ei ollut rangaistavaa.
Politiarikokset Suomen suuriruhtinaanmaan vuoden 1889 rikoslain mukaan
Vuoden 1889 rikoslaissa politiarikoksista säädettiin sen neljässä viimeisessä luvussa:
Kirkollinen järjestys
Sapatinrikoksia lukuun ottamatta rikoslain 41. luvun säännökset koskivat vain evankelis-luterilaisten seurakuntien jäseniä, ja heitäkin voitiin niiden nojalla rangaista vain, jos he olivat menetelleet sanotulla tavalla vielä senkin jälkeen, kun pappi tai kirkkoneuvosto oli asiasta varoittanut.
Valtion turvallisuus ja yleinen järjestys
Rikoslain 42. luvussa säädettiin rangaistavaksi muun muassa:
Hyviä tapoja koskevat määräykset
Rikoslain 43. luvussa säädettiin rangaistavaksi:
Hengen, terveyden ja omaisuuden suojelemiseksi annetut määräykset
Rikoslain 44. luvussa säädettiin rangaistavaksi muun muassa:
Nykyinen lainsäädäntö Suomessa
Politiarikoksia ei enää pidetty muista rikoksista eroavana ryhmänä, kun rikoslaki 1900-luvun lopulla uudistettiin. Asiaa koskevat rikoslain 41.–44. lukujen säännökset onkin nykyisin jo kaikki kumottu. Osa aiemmin politia­rikoksina pidetyistä teoista ei enää ole lainkaan rangaistavia, ja muitakin koskevat säännökset taas on siirretty erityisiin lakeihin tai rikoslain muihin lukuihin. Sitä paitsi on järjestysrikkomuksista vuonna 2003 säädetty erityinen järjestyslaki.
Rikoslain 41. luku kumottiin kokonaan vuoden 1971 alussa samalla, kun muutettiin lain 10. lukua, jossa olivat muun muassa jumalanpilkkaa koskevat säännökset. Myös 42. ja 43. lukujen kaikki pykälät on yksi toisensa jälkeen kumottu, eivät kuitenkaan kaikki samalla kerralla. Joidenkin niissä olleiden säännösten tilalle on säädetty erilliset lait, esimerkiksi eläin­rääkkäyksestä säädetään nykyisin eläin­suojelu­laissa ja arpajaisista arpajais­laissa, joskin niihin liittyviä rangaistus­säännöksiä on myös rikos­lain 17. luvussa.
Rikoslain 42. luvun 6 §:ssä mainittu juopuneena esiintyminen oli ylivoimaisesti yleisin sakon muuntorangaistukseen johtanut teko, kunnes pykälä vuoden 1969 alussa kumottiin ja juopumuksen rangaistavuus sdamalla poistettiin eräitä erityis­tapauksia lukuun ottamatta.
Rikoslain 44. luku uudistettiin kokonaan vuonna 2002, jolloin se sai otsikon Terveyttä ja turvallisuutta vaarantavista rikoksista, ja se sisältää nyt useita vakavampiakin rikoksia koskevia säännöksiä.
Antonio Federico Gatti
Antonio Federico Gatti (23. maaliskuuta 1930 – 9. heinäkuuta 1998) oli argentiinalainen roomalaiskatolinen piispa. Hänet vihittiin papiksi 14. joulukuuta 1956 ja nimitettiin San Juston hiippakunnan vihkipiispaksi sekä Gadiaufalan titulaaripiispaksi 1. heinäkuuta 1996. Piispaksi vihkiminen seurasi 15. elokuuta. Pääkonsekraattorina toimi Jorge Arturo Meinvielle, jota avustivat Estanislao Esteban Karlic ja José María Montes.
EasyJet
thumb|easyJetin A319 Amsterdam Schipholin lentoasemalla. thumb|Boeing 737 EasyJet Airline Company Limited (easyJet) on halpalentoyhtiö, jonka kotikenttä on Lontoon Lutonin lentoasema. EasyJet on perustettu vuonna 1995. Aluksi yhtiöllä oli käytössä kaksi GB Airwaysilta liisattua Boeing 737-200 -lentokonetta, ja se lensi vain Lutonin sekä Glasgow’n ja Edinburghin välillä. Vuonna 1998 easyJet osti sveitsiläisen TEA Switzerlandin ja muutti sen nimeksi easyJet Switzerland. Vuonna 2002 yhtiö osti British Airwaysin omistaman Go Fly -halpalentoyhtiön.
Nykyään EasyJet lentää säännöllisesti yli sataan kohteeseen, jotka sijaitsevat Euroopan eri lentokentillä. Yhtiön perusti kyproksenkreikkalainen Stelios Haji-Ioannou, ja se on listattu Lontoon pörssiin. easyJetin merkittävin kilpailija on irlantilainen Ryanair, ja yhtiön strategia on lentää Euroopan johtaville lentokentille halvalla. Se tarjosi ensimmäisenä brittiläisenä lentoyhtiönä mahdollisuuden ostaa lentolippuja internetistä. Vuonna 2008 easyJetillä lensi yli 44 miljoonaa matkustajaa.
Yhtiön laivastoon kuuluu kaksi konetyyppiä, Airbus A319 ja Airbus A320. Yhteensä easyJetillä on 217 lentokonetta. easyJetin lentokoneiden keski-ikä on noin kuusi vuotta.
Ryhmäteoria
Ryhmäteoria on matematiikan osa-alue, joka keskittyy tutkimaan ryhmiä. Sillä on useita sovelluksia fysiikassa ja kemiassa.